《洪赞井深有六七十丈者》
元代·陈孚

洪赞山岧峣，势如舞双凤。大井千尺深，窈然见空洞。

野人驱十千，汲以五石瓮。滴水宝如珠，一瓮十室共。

我生海东头，涟漪饱清弄。尝闻惠山泉，万里驲骑送。

急呼茗枕来，试作清净供。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。